Lav et referat af nedenstående tekst:

Tekst:
Selv om de strejkende håndværkere i DSB torsdag morgen har besluttet at genoptage arbejdet, vil togpassagererne være ramt af aflysninger og forsinkelser i adskillige dage. Hele denne uge ud vil omtrent halvdelen af samtlige afgange være aflyst, oplyser DSB's trafikinformationschef, Tony Bispeskov, til Ritzau. - Det bliver først en gang i næste uge, vi er tilbage til noget, der minder om normalen, siger Bispeskov. DSB vil nu kigge på vedligeholdelsessituationen. - Vi skal have dannet os et overblik, og så skal vi i gang med skruenøglen igen, så vi kan få så mange tog som muligt ud at køre i juleugen, siger Tony Bispeskov. DSB kan ifølge Tony Bispeskov ikke umiddelbart bare iværksætte den gamle køreplan, fordi håndværkerne i nogle dage ikke har arbejdet på togene. Mange tog, som står på værkstederne, kan ikke anvendes, fordi de først skal til service. Op mod hver andet tog vil være forsinket ugen ud. Man kan på DSB's hjemmeside dsb.dk køreplanerne, der løbende opdateres. /ritzau/

Referat:
DSB's håndværkere har genoptaget arbejdet, men forsinkelserne i køreplanen vil vare ved i flere dage.